钦定古今图书集成/明伦汇编/官常典/第628卷 > 《佐郡思旧游》〈并序〉 唐岑参
## 钦定古今图书集成/明伦汇编/官常典/第628卷 > 《佐郡思旧游》〈并序〉 唐岑参

己亥岁，春三月，参自补阙转起居舍人。夏四月，署虢州长史，适见秋草，凉风复来。昔桓谭出为六安丞，常忽忽不乐，今知之矣。悲州县琐屑，思掖垣清闲，《呈左右省旧游》。

“幸得趋紫殿，却忆侍丹墀。”史笔众推直，谏书人莫窥。
平生恒自负，垂老此安卑。同类皆先达，非才独后时。
庭槐宿鸟乱，阶草夜虫悲。白发今无数，青云未有期。